Die boonkruid (Satureja) is 'n genus van aromatiese plante van die familie Lamiaceae, wat verwant is aan roosmaryn en tiemie. Dit is inheems aan Noord-Afrika, suidelike en suidoostelike Europa, die Midde-Ooste, en Sentraal-Asië. 'n Paar nuwewêreldspesies is vroeër ingesluit in Satureja, maar hulle is almal verskuif na ander genera. Verskeie spesies word gekweek as kulinêre kruie (savory), en hulle het ook wortel geskiet op 'n paar plekke in die natuur. Satureja-spesies kan eenjarig of meerjarige plante wees. Hulle is laaggroeiende kruie en struikies, en bereik hoogtes van slegs 15-50 cm. Die blare is 1-3 cm lank, met blomme in kranse gevorm op die stam, wit tot bleek pienk-pers. Satureja-spesies is voedselplante vir die larwe van 'n paar Lepidoptera (skoenlappers en motte). Ruspes van die mot Coleophora bifrondella voed uitsluitlik op die wintersout (S. Montana). Die boonkruid kan ook vir ornamentele doeleindes gekweek word; lede van die genus benodig son en goed gedreineerde grond. Kew World Checklist of Selected Plant Families Altervista Flora Italiana, genere Satureja Wikimedia Commons het meer media in die kategorie Boonkruid.